作者:李華
標題:雜詩六首
內容:黃鐘叩母音，律呂更迴圈。邪氣悖正聲，鄭衛生其間。典樂忽涓微，波浪與天渾。嘈嘈鴟梟動，好鳥徒綿蠻。王吉歸鄉裡，甘心長閉關。玄黃與丹青，五氣之正色。聖人端其源，上下皆有則。齊侯好紫衣，魏帝婦人飾。女奴厭金翠，傾海未滿臆。何忍嚴子陵，羊裘死荊棘。甘酸不私人，元和運五行。生人受其用，味正心亦平。爪牙相踐傷，日與性命爭。聖人不能絕，鑽燧與炮烹。嗜慾乘此熾，百金資一傾。正銷神耗衰，邪勝體充盈。顏子有餘樂，瓢中寒水清。陰魄淪宇宙，太陽假其明。臣道不敢專，由此見虧盈。未聞東菑稼，一氣嘉穀成。上天降寒暑，地利乃可生。葛藟附柔木，繁陰蔽曾原。風霜摧枝幹，不復庇本根。女蘿依松柏，然後得長存。孔光尊董賢，胡廣慚李固。儒風冠天下，而乃敗王度。絳侯與博陸，忠樸受遺顧。求名不考實，文弊反成蠹。結交得書生，書生鈍且直。爭權複爭利，終不得其力。我逢縱橫者，是我牙與翼。相旋如疾風，並命趨紫極。奔車得停軌，風火何相逼。仁義豈有常，肝膽反為賊。勿嫌書生直，鈍直深可憶。